CELEX: 62019TN0804
Language: lv
Date: 2019-11-20 00:00:00
Title: Lieta T-804/19: Prasība, kas celta 2019. gada 20. novembrī – HC/Komisija

17.2.2020   
            
            
               LV
            
            
               Eiropas Savienības Oficiālais Vēstnesis
            
            
               C 54/52
            
         
      Prasība, kas celta 2019. gada 20. novembrī – HC/Komisija
      (Lieta T-804/19)
      (2020/C 54/58)
      Tiesvedības valoda – angļu
      
         Lietas dalībnieki
      
      
         Prasītājs: HC (pārstāvji: G. Pandey un V. Villante, advokāti)
      
         Atbildētāja: Eiropas Komisija
      
         Prasījumi
      
      Prasītāja prasījumi Vispārējai tiesai ir šādi:
      
                  —
               
               
                  atcelt Eiropas Personāla atlases biroja (EPSO) 2019. gada 20. augusta lēmumu, ar ko tika noraidīta prasītāja 2019. gada 17. aprīlī, pamatojoties uz Eiropas Savienības Civildienesta noteikumu 90. panta 2. punktu, iesniegtā sūdzība, tostarp atteikumu izmaksāt kompensāciju 50 000 EUR apmērā;
               
            
                  —
               
               
                  atcelt EPSO/atlases komisijas 2019. gada 21. marta lēmumu, ar ko tika noraidīts prasītāja lūgums pārskatīt atlases komisijas lēmumu nepielaist viņu nākamajam konkursa posmam;
               
            
                  —
               
               
                  atcelt EPSO tiešsaistes kontā 2019. gada 28. janvārī publicēto lēmumu neiekļaut prasītāju konkursam EPSO/AD/363/18 izraudzīto kandidātu saraksta projektā;
               
            
                  —
               
               
                  atcelt 2018. gada 11. oktobrī publicēto paziņojumu par atklāto konkursu EPSO/AD/363/18 (1) un pilnībā atcelt no tā izrietošo kandidātu, kas izraudzīti dalībai šajā konkursā, saraksta projektu un/vai atzīt to par nelikumīgu un nepiemērojamu prasītājam saskaņā ar LESD 277. pantu;
               
            
                  —
               
               
                  piespriest izmaksāt prasītājam zaudējumu atlīdzību 50 000 EUR apmērā saistībā ar kaitējumu, kas izriet no iepriekš minētajiem apstrīdētajiem lēmumiem;
               
            
                  —
               
               
                  iesākumā, ja vajadzīgs, atbilstoši LESD 277. pantam atzīt Civildienesta noteikumu 90. pantu par spēkā neesošu un nepiemērojamu šajā tiesvedībā.
               
            
         Pamati un galvenie argumenti
      
      Prasības pamatošanai prasītājs izvirza četrus pamatus.
      
                  1.
               
               
                  Ar pirmo pamatu tiek apgalvota acīmredzama kļūda vērtējumā saistībā ar prasītāja darba pieredzi un tas, ka šajā kontekstā neesot izpildīts pienākums pamatot lēmumu un esot pārkāpts Eiropas Savienības Civildienesta noteikumu 25. pants un LESD 296. pants.
               
            
                  2.
               
               
                  Ar otro pamatu tiek apgalvots Eiropas Savienības Pamattiesību hartas 41. panta un prasītāja tiesību tikt uzklausītam pārkāpums, un šajā kontekstā pienākuma norādīt pamatojumu un LESD 296. panta pārkāpums.
               
            
                  3.
               
               
                  Ar trešo pamatu tiek apgalvots 1958. gada Regulas Nr. 1 (2) 1., 2., 3. un 4. panta pārkāpums un šajā kontekstā Civildienesta noteikumu 1.d un 28. panta, kā arī Civildienesta noteikumu III pielikuma 1. panta 1. punkta f) apakšpunkta un vienlīdzīgas attieksmes un nediskriminācijas principu pārkāpums.
               
            
                  4.
               
               
                  Ar ceturto pamatu tiek apgalvots talantu vērtētāja prettiesiskums Civildienesta noteikumu 1.d., 4., 7. un 29. panta gaismā.
               
            
         (1)  OV 2018, C 368A, 1. lpp.
      
         (2)  Padomes Regula Nr. 1 (1958. gada 15. aprīlis), ar ko nosaka Eiropas Ekonomikas kopienā lietojamās valodas (OV 1958, 17, 385. lpp.).